Tauke Jamu

Tauke Jamu ialah siri drama televisyen Malaysia 2017 dibintangi oleh Saharul Ridzwan dan Reen Rahim. Siri ini memulakan tayangan perdana di Slot Iris TV3 dari 7 Ogos 2017 hingga 7 September 2017 menggantikan Isteri-Isteri Ayah.

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Cinta Dazril dan Gia terhalang kerana ibu Gia, Dr Suraya. Dr Suraya fikir Dazril tidak layak untuk anaknya kerana pekerjaan lelaki itu hanyalah menjual jamu tradisional. Dazril rasa tercabar dengan kata-kata Dr Suraya dan menjadikan tohmahan itu satu motivasi untuk dia bekerja lebih keras. Dazril mahu membuktikan kepada Dr Suraya bahawa dia layak untuk memiliki hati Gia.

Apabila mendapat tahu jawapan Dr Suraya, Dazril Si Tauke Jamu rasa sungguh sedih dan mengadu pada opah. Dazril kehairanan apabila opah hanya tersenyum. Rupa-rupanya opah mahu berkahwin lagi. Dazril terkejut apabila Opah memberitahu bahawa bakal atuknya itu masih muda, dan hanya berumur awal 40-an dan Opah kelihatan amat gembira. Ketika Dazril berada di kedai kopi, dia terdengar beberapa orang yang sedang mengumpat tentang Opah. Dazril tidak puas hati dengan kata-kata mereka itu.

Opah akhirnya berkahwin dengan Akram di sebuah majlis yang kecil sahaja. Jurugambar pengantin bernama Iman Mutiara telah banyak membantu Dazril untuk menjayakan majlis pengahwinan ini.Dazril yang gembira melihat Opah bahagia terlupa tentang kehadiran Gia di majlis tersebut. Gia pula cemburu melihat kemesraan antara Dazril dan Iman.

 Pelakon 

Pelakon utama
 Saharul Ridzwan sebagai Dazril
 Reen Rahim sebagai Gia Avira
 Faye Kusairi sebagai Iman Mutiara
 Zizan Nin sebagai Ikram

Pelakon pembantu
 Sabhi Saddi sebagai Arman
 Fana Azizan sebagai Darina
 Dian P. Ramlee sebagai Dr Suraya
 Rosnah Johari sebagai Opah

Rujukan

Kategori:Drama Melayu 2017
Kategori:Rancangan TV3